CELEX: 32013D0744
Language: et
Date: 2013-12-09 00:00:00
Title: 2013/744/EL: Nõukogu otsus, 9. detsember 2013 , Maailma Terviseorganisatsiooni (WHO) tubaka tarbimise leviku vähendamise raamkonventsiooni juurde kuuluva tubakatoodetega ebaseadusliku kauplemise tõkestamise protokolli Euroopa Liidu nimel allkirjastamise kohta seoses protokolli nende sätetega, mis käsitlevad kohustusi seoses õigusalase koostööga kriminaalasjades, kuritegude määratlemise ja politseikoostööga

12.12.2013   
            
            
               ET
            
            
               Euroopa Liidu Teataja
            
            
               L 333/73
            
         NÕUKOGU OTSUS,
   9. detsember 2013,
   Maailma Terviseorganisatsiooni (WHO) tubaka tarbimise leviku vähendamise raamkonventsiooni juurde kuuluva tubakatoodetega ebaseadusliku kauplemise tõkestamise protokolli Euroopa Liidu nimel allkirjastamise kohta seoses protokolli nende sätetega, mis käsitlevad kohustusi seoses õigusalase koostööga kriminaalasjades, kuritegude määratlemise ja politseikoostööga
   (2013/744/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 82 lõiget 1, artiklit 83 ja artikli 87 lõiget 2 koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               22. oktoobril 1999 volitas nõukogu komisjoni pidama Maailma Terviseorganisatsiooni (WHO) kontekstis läbirääkimisi tubaka tarbimise leviku vähendamise raamkonventsiooni ja sellega seotud protokollide küsimuses. Nõukogu muutis kõnealust volitust 21. aprillil 2001 ja tubakatoodetega ebaseadusliku kauplemise tõkestamise protokolli osas (edaspidi „protokoll”) 20. detsembril 2007. Komisjon pidas läbirääkimisi nõukogu poolt vastu võetud läbirääkimisjuhiste kohaselt ja läbirääkimised viidi edukalt lõpule protokolli vastuvõtmisega Maailma Terviseorganisatsiooni (WHO) tubaka tarbimise leviku vähendamise raamkonventsiooni osaliste viiendal konverentsil 12. novembril 2012 Korea Vabariigis Soulis.
            
         
               (2)
            
            
               Maailma Terviseorganisatsiooni (WHO) tubaka tarbimise leviku vähendamise raamkonventsiooni sõlmimine kiideti ühenduse nimel heaks nõukogu otsusega 2004/513/EÜ (1) ning see on Euroopa Liidu jaoks protokolliga ühinemise tingimus.
            
         
               (3)
            
            
               Protokolli näol on tegemist olulise toetusega rahvusvahelistele püüdlustele kõrvaldada kõik tubakatoodete ebaseadusliku kaubanduse vormid, mis on tubaka tarbimise leviku vähendamise tähtis osa.
            
         
               (4)
            
            
               Protokollis nähakse ette konventsiooniosaliste kohustused seoses õigusalase koostööga kriminaalasjades, kuritegude määratlemise ja politseikoostööga. Sellest tulenevalt kuuluvad need sätted Euroopa Liidu toimimise lepingu kolmanda osa V jaotise alla.
            
         
               (5)
            
            
               Et protokoll hõlmab liidu pädevusse jäävaid küsimusi, tuleks protokoll allkirjastada liidu nimel, eeldusel et see sõlmitakse hilisemal kuupäeval.
            
         
               (6)
            
            
               Protokolli allkirjastamisega ei teosta liit jagatud pädevust, seega jääb liikmesriikidele nende pädevus nendes protokolliga hõlmatud valdkondades, mis ei mõjuta ühiseid eeskirju ega muuda selliste eeskirjade kohaldamisala.
            
         
               (7)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt, ja ilma et see piiraks kõnealuse protokolli artikli 4 kohaldamist, ei osale Ühendkuningriik ja Iirimaa käesoleva otsuse vastuvõtmisel ning see ei ole nende suhtes siduv ega kohaldatav.
            
         
               (8)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.
            
         
               (9)
            
            
               Paralleelselt käesoleva otsusega võetakse vastu eraldi otsus (2) protokolli liidu nimel allkirjastamise kohta seoses protokolli nende sätetega, mis ei käsitle kohustusi seoses õigusalase koostööga kriminaalasjades, kuritegude määratlemise ja politseikoostööga,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks Maailma Terviseorganisatsiooni (WHO) tubaka tarbimise leviku vähendamise raamkonventsioonijuurde kuuluva tubakatoodetega ebaseadusliku kauplemise tõkestamise protokolli allkirjastamine seoses protokolli nende sätetega, mis käsitlevad kohustusi seoses õigusalase koostööga kriminaalasjades, kuritegude määratlemise ja politseikoostööga, eeldusel et nimetatud protokoll (3) sõlmitakse.
   Artikkel 2
   Nõukogu eesistujal on õigus määrata isik(ud), kes on volitatud protokollile liidu nimel alla kirjutama seoses selle sätetega, mis käsitlevad kohustusi seoses õigusalase koostööga kriminaalasjades, kuritegude määratlemise ja politseikoostööga.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 9. detsember 2013
      
         
            Nõukogu nimel
         
         
            eesistuja
         
         A. PABEDINSKIENĖ
      
   
   
      (1)  Nõukogu 2. juuni 2004 otsus 2014/513/EÜ Maailma Tervishoiuorganisatsiooni tubakatoodete tarbimise piiramist käsitleva raamkonventsiooni sõlmimise kohta (ELT L 213, 15.6.2004, lk 8).
   
      (2)  Nõukogu 9. detsembri 2013. aasta otsus 2013/745/EL Maailma Terviseorganisatsiooni (WHO) tubaka tarbimise leviku vähendamise raamkonventsiooni juurde kuuluva tubakatoodetega ebaseadusliku kauplemise tõkestamise protokolli Euroopa Liidu nimel allkirjastamise kohta seoses protokolli nende sätetega, mis ei käsitle kohustusi seoses õigusalase koostööga kriminaalasjades, kuritegude määratlemise ja politseikoostööga (Vt käesoleva Euroopa Liidu Teataja lk 75).
   
      (3)  Protokolli tekst avaldatakse koos selle sõlmimise otsusega.